
40 taon ng Lipunan at Rebolusyong Pilipino 


Panayam ng Ang Bayan kay Kasamang Jose Maria Sison (Amado Guerrero) 


ay 40 taon na ang lumipas mula nang 
Me ilabas ng Palimbagang Sentral ng 

Partido Komunista ng Pilipinas (PKP) ang 
Lipunan at Rebolusyong Pilipino (LRP). Nitong na- 
karaang 40 taon, ang LRP ang naging panguna- 
hing sanggunian at gabay ng PKP na naglalatag 
ng saligang mga prinsipyo ng dalawang yugtong 
rebolusyon sa Pilipinas batay sa pagsusuri ng 
kongkretong kundisyon ng malakolonyal at mala- 
pyudal na sistema. Bilang paggunita sa anibersar- 

yo ng LRP at muling pagpapatibay sa mga prinsip- 
yong inilatag nito, pinagpasyahan ng Ang Bayan 
na kapanayamin si Kasamang Jose Ma. Sison na 
siyang pangunahing awtor ng LRP bilang Amado 
Guerrero, Tagapangulong Tagapagtatag ng PKP. 


Maaari mo bang ibahagi sa ating mga 
mambabasa ang ilang tampok na pangya- 
yari sa kasaysayan kaugnay ng LRP? Kailan 
ito sinimulang isulat? Sinu-sino ang 


2G: mga sangkot sa pananaliksik at pagsu- 
IK sulat? Kailan ito unang lumabas at sa 


anong anyo? Sa pagkakaalam mo, 
ilang beses na ito nai- 
limbag? 
Jose Maria Sison 
(JMS): Isinulat ko ito 
noong panahong ka- 
lulunsad pa lamang 
'ng digmang bayan at 
noong bisperas ng 
NON, First Quarter 
N 25 Storm of 1970. Si- 
7 nimulan ko itong 
KS at tinapos ko 
noong ikatlong kwarto ng 
1969. Ilang kasama sa KT/KS tulad nina Char- 
lie del Rosario at Monico Atienza ang nagdala sa 
akin ng mga hiniling kong sanggunian. Nang ma- 
isulat ko na ang borador noong Agosto 1969 ay 
ipinabasa ko ito kay Julie de Lima at iba pang 
indibidwal at sa mga kagawad ng Komite Sentral 
para sa kanilang mga mungkahi at komento. 
Lumabas ang LRP nang naka-mimeograph 
(unang edisyon) noong mga Oktubre 1969 at na- 
ipasa ang kopya para ilathala at iserye sa Philip- 

pine Collegian na may pamagat 
na Philippine Crisis and Revolu- 
tion (maaari itong ituring na 
ikalawang edisyon). Noong 
1970, inilathala ng Pulang Tala 
Publications ang ikatlong edi- 
syon at ng Ta Kung Pao ng 
Hongkong ang ikaapat na edi- 
syon. Ang ikalima at ikaanim na 
edisyon ay nasa Ingles at Pilipi- 
no na mimeographed ng CPP 
Central Publishing House noong 
1971. Noong 1977 inilathala ng 
Katipunan ng Demokratikong Pi- 
lipino ang ikapitong edisyon sa 
US. Pwede itong ituring na ika- 
apat na edisyon kung hindi bibi- 
langin ang mga edisyong mi- 
meographed. 

May lumabas pang mga edi- 
syon matapos akong mahuli no- 
ong 1977. Isama pa iyong mga 
salin ng LRP sa Aleman at Turko 
at iyong komiks na edisyon. 


Ang LRP ay isa sa pinakama- 
hahalagang Marxista-Leninis- 
tang teoretikal na akdang inilu- 


BAYAN 
Espesyal na Isyu Nobyembre 20, 2010 

Ang Ang Bayan ay inilalabas sa 
wikang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng mga 
kontribusyon sa anyo ng mga artikulo at 
balita. Hinihikayat din ang mga mam- 
babasa na magpaabot ng mga puna at 
rekomendasyon sa ikauunlad ng ating 
pahayagan. Maaabot kami sa pamama- 
gitan ng email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


wal ng rebolusyonaryong kilusan 
sa Pilipinas. Anu-ano ang mga 
teoretikong hamon sa pagsusulat 
nito? Ano sa palagay mo ang 
mga susing ambag ng LRP sa 
teorya ng pagrerebolusyon sa Pi- 
lipinas? Mayroon ba itong maitu- 
turing na ambag sa teorya na 
makabuluhan lagpas sa praktika 
ng rebolusyong Pilipino? 

JMS: Pinakamalaking teore- 
tikong hamon ang paglalapat ng 
Marxismo-Leninismo-Kaisipang 
Mao Zedong sa kasaysayan at 
sirkunstansya ng Pilipinas. Ki- 
nailangan ang kongkretong pag- 
susuri sa mga kongkretong kala- 
gayan. Ang mga susing ambag 
ng LRP ay ang paglalahad ng 
malakolonyal at malapyudal na 
katangian ng lipunang Pilipino 
at ang katugong linya ng rebo- 
lusyong pambansa at demokrati- 
ko sa ilalim ng pamumuno ng 
uring manggagawa. 

Kaugnay nito, inilahad ng 
LRP kung ano ang mga uring 
magkakaibigan (manggagawa, 
magsasaka, petiburgesya sa lun- 
sod at pambansang burgesya) at 
mga uring kaaway (malaking 
kumprador at asendero) sa ba- 
gong demokratikong rebolu- 
syon. Inilahad din ang mga pa- 


ngunahing tungkulin: ang pam- 
bansang pagpapalaya at demo- 
kratikong rebolusyon. Gayundin, 
inilahad ng LRP ang mga yugto 
ng rebolusyong Pilipino: bagong 
demokrasya ng bayan at sosya- 
lismo. 


Bago lumabas ang LRP, na- 
o nang nailathala ang 
Struggle for National Democracy 
(SND) at ang dokumentong 
“Rectify Errors, Rebuild the Par- 
ty” (RERP), kabilang sa mga na- 
unang mayor na teoretikong su- 
latin ng pambansa-demokrati- 
kong kilusan sa Pilipinas. Maaari 
mo bang bagtasin ang kasaysa- 
yan ng pag-unlad ng teorya ng 
rebolusyong Pilipino hanggang 
sa paglalabas ng LRP noong 
1970? 

JMS: Kinailangan at mahala- 
ga ang naunang paglabas ng 
SND at ng dokumentong RERP. 
Hinawan ng SND ang daan para 
ilantad ang mga saligang prob- 
lema ng bayan at mga posibleng 
rebolusyonaryong kalutasan sa 
wikang ligal at mapanghimok. 
Umaayon ito sa tradisyon ng lu- 
mang demokratikong rebolusyon 
ng 1896 at sa bagong demokra- 
tikong rebolusyon sa pamumuno 

ng uring manggagawa. Nakaba- 
tay ito sa mga umiiral na kala- 
gayan at pangangailangan ng 
sambayanang Pilipino, laluna ng 
mga anakpawis. 

Mapagpasya ang RERP sa 
pagsusuri sa karanasan ng lu- 
mang partido ng pinagsanib na 
Partido Komunista at Sosyalista. 
Nailantad ang mga kamalian at 
kahinaan na nagbunga ng kabi- 
guan ng rebolusyon. Sa gayon 
na nailahad kung ano ang mga 
dapat gawin para tupdin ang 
mga rekisito sa ideolohiya, puli- 
tika at organisasyon, para mag- 
buo muli ng rebolusyonaryong 
partido ng proletaryado, huk- 
bong bayan at nagkakaisang 
prente at para muling pausbu- 
ngin at isulong ang rebolusyon 
hanggang tagumpay. 


Ano ang pinakamalaking am- 

bag ng LRP sa takbo ng rebo- 
lusyon sa Pilipinas nitong naka- 
raang 40 taon? Ano ang naging 
papel ng LRP sa iba't ibang yug- 
to ng pag-unlad ng rebolusyong 
Pilipino? 

JMS: Ibayong pinatatag ng 
LRP ang pangkahatang linya na 
naunang inilatag ng Konstitu- 
syon ng Partido at Programa 
para sa Demokratikong Re- 
bolusyong Bayan. Mula 
unang taon ng digmang 
bayan hanggang 
ngayon, malaki 
at susi ang 
naging pa- 
pel ng LRP 
sa pagbibi- 
gay-liwanag 
sa kasaysayan, 
mga batayang 
problema at 
rebolusyonaryong 

solusyon ng sambayanang Pili- 
pino. 

Sa bawat yugto ng rebolu- 
syon, ganito kahalaga ang papel 
ng LRP. Ibayong nagbibigay-li- 
wanag ang LRP sa tulong ng 
mga bagong panulat na nakaba- 
tay sa pagsulong ng rebolusyon 
at paglubha ng krisis ng bulok 
na sistema. Naging mabisang 
kasangkapan ng Partido ang LRP 
para pataasin ang kamalayan at 
diwang mapanlaban ng mga ka- 
sapi ng Partido at mga aktibis- 
tang masa. 


Sa ikaapat na edisyon ng 

LRP, inilakip ang "Mga Parti- 
kular na Katangian ng Ating Dig- 
mang Bayan" at "Mahihigpit Na- 
ting Tungkulin," na nagdidiin sa 
teoretikong kahalagahan 
ng mga dokumentong 
ito. Ano sa palagay mo 
ang iba pang mga teoreti- 
kong sulatin ng PKP na 
maituturing na may simbi- 
gat na kabuluhan sa usapin 
ng pagpapaunlad ng teorya 
ng rebolusyon sa Pilipinas? 

JMS: Sa ikaapat na edi- 
syon (kung hindi kabilang 

ang tatlong edisyong mimeo- 
graphed), totoong nabigyang- 
diin ang teoretikong halaga ng 
dalawang dokumento na inilakip 
at ang mga ito naman ay iba- 
yong nagpatibay sa LRP. Ang 
mga sumunod na dokumento na 
kasimbigat ang kabuluhan sa 
pagpapaunlad ng teorya ng re- 
bolusyon sa Pilipinas ay ang 
Hinggil sa Moda ng Produksyon 
ng Pilipinas (1983), Ang Krisis 
at Rebolusyong Pilipino (1986), 
Manindigan sa Sosyalismo La- 
ban sa Modernong Rebisyonismo 
(1992) at Muling Pagtibayin ang 
mga Saligang Prinsipyo at Iwas- 
to ang mga Pagkakamali (1992), 
ang saligang dokumento ng Ika- 
lawang Dakilang Kilusang Pag- 
wawasto, at mga saligang doku- 
mento laban sa patakaran ng 
neoliberal na globalisasyon at 
iba pang opensiba ng imperya- 
lismo. 


Mahigit nang 
40 taon ang 
nakalilipas mula 
nang unang 
mailathala ang 
A LRP. Paano mo 
Kasa ikukumpara 
ang lipunang 
Pilipino nga- 
yon sa kala- 
gayan nito 
noon? Sa 
iyong palagay, na- 
nanatili pa bang epektibong ga- 
bay ang LRP sa rebolusyong Pili- 
pino? May nakikita ka bang pa- 
ngangailangan para sa paniba- 
gong edisyon, pagbabago o sup- 
lemento sa LRP? 
JMS: Lalong lumalala at lu- 
malim ang kabulukan at krisis 
ng nananatiling. malakolonyal at 

malapyudal na kalagayan. Sa gayon, nananatili 
ang bisa ng LRP bilang gabay sa pambansa at de- 
mokratikong rebolusyong Pilipino. At patuloy na- 
man ang Partido sa paglalabas ng mga bagong 
edisyon ng LRP at paglalakip dito ng mga bagong 
kaugnay na dokumento. Gayunman, natutukso 
akong gumawa ng edisyon na ang pinalawig na 
teksto ay sasaklaw sa nakaraang apat na dekada. 


Pa higit pang mapakikinabangan ang LRP 
sa kasalukuyang yugto ng rebolusyon, laluna sa 
balangkas ng panawagan ng PKP na abutin ang es- 
tratehikong pagkapatas sa loob ng limang taon? 
Ano sa palagay mo ang mga su- 
sing usapin na kailangang pag- 
aralan ng mga rebolusyonar- 
yong Pilipino para sa higit 
pang pagpapasigla ng iba't 
ibang larangan ng pakikiba- 
ka? 

JMS: Laging pag- 
balik-aralan ang LRP 
at iugnay ito sa 
mga kasalukuyang 
sirkunstansya at 
pangyayari. Sa ga- 
bay ng Marxismo- 
Leninismo-Kaisi- 
pang Mao Zedong (o 
Maoismo), naipaliwanag 


ng LRP kung bakit kailangan ang digmang bayan 
at paano ito susulong sa ilang yugto: mula sa es- 
tratehikong depensiba tungo sa estratehikong 
œ% pagkapatas at mula sa estratehikong pagka- 
patas hanggang estratehikong opensiba. 
Inilahad din ng LRP na dapat tupdin 
ang mga pampulitikang rekisito para 
maisulong ang digmang bayan mula 
sa isang yugto tungo sa 
susunod na yugto. 
Dapat palakasin 
ang Partido sa ideolohi- 
ya, pulitika at organi- 
sasyon. Dapat palaka- 
sin ang hukbong ba- 
yan sa pamamagitan 
ng sandatahang pa- 
kikibaka,  rebolu- 
syong agraryo at 
pagtatayo ng baseng 
masa at mga organo ng 
pampulitikang kapangyarihan. Kailangan ang 
patakaran ng nagkakaisang prente na sumasaklaw 
sa ilang tipo ng alyansa: batayang alyansa ng ur- 
ing manggagawa at magsasaka, ang progresi- 
bong alyansa ng mga anakpawis at petiburge- 


syang lunsod, ang makabayang alyansa ng mga 


progresibong uri at pambansang burgesya at ang 
pansamantala at di matatag na alyansa sa mga 
reaksyunaryong lumalaban sa kaaway. AB 

